Val Cjanâl

La Val Cjanâl o Valcjanâl (Kanalska dolina par sloven, Kanaltal par todesc, Valcanale par talian) si cjate al confin dal Friûl cun la Austrie e la Slovenie e e je traviersade dal torent Fele. Al corispuint plui o mancul ai comuns di Tarvis, Malborghèt e a chê part di teritori dal comun di Pontebe che e sta a çampe de flumere Pontebane (il cors d'aghe che al segnave il confin tra Italie e Imperi Asburgjic prime de prime vuere mondiâl). 
La carateristiche principâl de val e je il jessi cuadrilengâl: in Val Cjanâl a si fevele talian, todesc, sloven e furlan. Un esempli concret di chest plurilenghisim a puedin jessi i toponims, come chei te tabele.

FurlanTalianSlovenTodesc Lusniz Bagni di Lusnizza  Lužnice (Lužnica)  Lusnitz Cjamparòs  Camporosso  Žabnice  Saifnitz Cuc  Cucco  Kuk  Kuk Malborghet  Malborghetto  Naborjet  Malburgeth Pontebe  Pontebba  Tablja  Pontafel Sante Catarine  Santa Caterina  Šenkatrija  Sankt Kathrein  San Liopolt  San Leopoldo  Lipalja vas  Leopoldskirchen Tarvis  Tarvisio  Trbiž  TarvisUgovize  Ugovizza  Ukve  Uggowitz Valbrune  Valbruna  Ovčja vas  Wolfsbach

 Storie 

La Val Cjanâl e à fat part par secui dal vescovât di Bamberghe e plui tart dal Imperi asburgjic. E je jentrade tal Ream d'Italie dome daspò la prime vuere mondiâl.
Il periodi fassist al è stat particularmentri dûr pale val: al regjim nazionalist no i lave propri ju il plurilinguisim locâl, che al jere radicât zaromai di secui (la Val Cjanâl e je pont di incuintri ideâl par i ceps lenghistics romanç, slâf e gjermanic): par chest a forin mandâts a "colonizâ" la val une vore di talians, che prime dal prin conflit mondiâl a costituivin dome l'11 % de popolazion. Cun acuarts bilaterâi di Mussolini cun Hitler (clamâts par talian "Opzioni"), i abitants che a favelavin sloven o todesc a forin clamâts pôcs agns plui tard a sielzi ce ch'a volevin fâ: o vendi lis lôr tignudis e deventâ citadins todescs, o restâ inte val e deventâ citadins completamentri di culture taliane. Interessant al è notâ che ancje la int che e favelave sloven e je stade fate rientrâ in chest acuart.
Daspò la vuere un pocje di int e je tornade, ma tancj a si son fats une gnove vite e cumò a vivin inaltrò.

Nonostant al segni robe di casson, la Val Cjanâl no e fas culturalmentri part dale Cjargne.

Vôs leadis
Lenghis dal Friûl
Dialets slovens dal Friûl
Dialets todescs dal Friûl

Categorie:Regjons dal Friûl